
От ДИМИТЪР НИКОЛОВ НИКОЛОВ

Кмет на Община Бургас

Относно: 1. Отправяне на искане до Министерски съвет на Република България чрез Областния управител на Област Бургас за безвъзмездно предоставяне в собственост  на Община Бургас на поземлен имот с идентификатор 07079.605.81 по одобрена КК на гр.Бургас, находящ се на територията на ПЗ„Север“, гр.Бургас. 
2. Разрешение промяна на предназначението на част от УПИ I, отреден – „за озеленяване“, в кв.38, по плана на ПЗ„Север“, за обекти на техническата инфраструктура и крайулично озеленяване.
УВАЖАЕМИ  ОБЩИНСКИ СЪВЕТНИЦИ,
Моля на основание чл.33, ал.5 от Правилника за организацията и дейността на Общинския съвет и взаимодействието му с общинската администрация на Община Бургас, на насроченото за 26.01.2016г. заседание (№7) на Общински съвет Бургас, да бъде разгледана настоящата докладна записка, като мотивът за това е решаване на значим обществен проблем, свързан с реализиране на  инвестиционен проект за обект „Реконструкция на част от ул.„Крайезерна“, в участъка от „Надлез над Товарна ЖП гара -Бургас“ (о.т.509, о.т.508) до връзка с бул.„Т.Александров“ (о.т.300, о.т.303) и пристанище „Запад“ (о.т.314,о.т.354).
Във връзка с инвестиционните намерения на Община Бургас за „Реконструкция на част от ул.„Крайезерна“, в частта от надлез над „Товарна ЖП гара“ /о.т.509, о.т.508/ до връзка с бул.„Т.Александров“ /о.т.300, о.т.303/ и пристанище „Запад“ /о.т.314,о.т.354/ е изготвен инвестиционен проект. Ситуационното решение и организация на движението по проекта, съгласуван с АПИ налагат необходимостта от изменение на действащия ПУП-ПУР, с цел създаване на градоустройствена основа за реализиране на инвестиционната инициатива.

Със Заповед №36/14.01.2005г. на Зам.Кмета на Община Бургас е одобрен ПУП-ПРЗ за нов кв.38, по плана на ПЗ„Север“, с който се обособяват УПИ І, отреден – „за озеленяване“ /ПИ с идентификатор 07079.605.81 по КК/ и УПИ ІІ, отреден – „за спорт, КОО и паркинг“ /ПИ с идентификатор 07079.605.82 по КК/.

Със Заповед №1090/27.06.2005г. на Зам.Кмета на Община Бургас е одобрен ПУП-ПРЗ за бивш имот пл. №181, в кв.25, съгласно който са обособени нови шестнадесет УПИ от УПИ XLVIII до УПИ LXIII, като УПИ LXIII се отрежда – „за озеленяване“, а останалите за складово-производствени дейности.  

Със Заповед №1342/08.11.2005г. на Зам.Кмета на Община Бургас е изменена и допълнена Заповед №1090/27.06.2005г., като се обособява нов кв.25Б, като част от новообразуваните УПИ от УПИ II до УПИ XIII попадат в кв.25Б, а УПИ XLVI, УПИ LVII, УПИ LVIII и УПИ LIX попадат в кв.25 и УПИ II, в кв.25Б се отрежда – „за озеленяване“, а всички останали – „за складово-производствени дейности“.

С Решение №8/15.12.2006г. на Общински съвет Бургас е одобрен ПУП-ПУР на ПЗ„Север“, с който е утвърдена уличната мрежа на зоната с обособяване на квартали, с функционално зониране. Съгласно одобрения ПУР предвидения УПИ II, в кв.25Б, отреден – „за озеленяване“ по предходен план, попада в предвиденото разширение на уличната регулация.

С предложеното изменение се засягат 34 поземлени имота, посочени в отделен регистър към проекта, които са държавна, общинска и частна собственост.

Съгласно инвестиционният проект съществуващото трасе на улицата съвпада с бъдещото ляво платно, а дясното платно се предвижда да бъде изградено изцяло като ново. Движението се организира  двупосочно с по две ленти за движение в двете посоки, всяка от лентите с ширина 3,75м, със средна разделителна ивица между тях с ширина – 2м, като от страната на ПЗ„Север“ от км 0+757 до км 2+262 е осигурено локално платно за обслужване на прилежащите промишлени и търговски имоти, с габарит, който включва две ленти с ширина 3м всяка, тротоар вляво с ширина 1.50м и тротоар вдясно с ширина 2м, зад който е обособена велосипедна алея. Организират се три нови кръгови кръстовища – първото при продължението на ул.„Яким Якимов“ в края на надлеза над „Товарна ЖП гара“ /о.т.509, о.т.508/, второто при връзката на ул.„Крайезерна“ – бул.„Тодор Александров“ /о.т.379/ и третото при връзката на ул.„Крайезерна“ – вход към пристанище „Запад“/о.т.357/. 
С предложението за изменение се променят  регулационните граници на кв.38, по плана на ПЗ„Север“, в съответствие със ситуационното пътно решение, при което се изменят регулационните граници на УПИ I и II и се обединяват в нов общ УПИ I, отреден „За крайулично озеленяване“, обхващащ цялата площ, заключена между улиците. 

Предложението за изменение на ПУП е изготвено върху извадка и регистър от КК, приложен е ТЧ, с координатен регистър и баланс на територията. При извършен оглед на място на 23.09.15г. е констатирано, че в УПИ І /ПИ с идентификатор 07079.605.81 по КК/ няма реализирано озеленяване, благоустройствени мероприятия и едроразмерна растителност, за което е съставен констативен протокол. Представен е регистър, с посочени точни площи на засегнатите от трасето на новопредвидената улична регулация имоти. 

С предложението се засяга УПИ I, отреден – „за озеленяване“, в кв.38, по плана на ПЗ„Север“, ПИ с идентификатор 07079.605.81 по КК на гр.Бургас. За имота е необходимо да бъде проведена  процедура по реда на чл.62а, ал.2 и ал.3 от ЗУТ. 
По реда на чл.127, ал.1 от ЗУТ е проведено обществено обсъждане на 20.01.2015г. За проведеното обществено обсъждане е съставен протокол с присъствен лист.
Съгласно разпоредбата на чл.62а, ал.2 и ал.3, т.2 от Закона за устройство на територията  -  „Не може да се променя предназначението на територии и поземлени имоти, предвидени в общите или в подробните устройствени планове на урбанизираните територии за озеленени площи, които не са реализирани, освен на части от тях за изграждане на елементи на техническата инфраструктура или на специални обекти, свързани с отбраната и сигурността на страната. Промяната на предназначението на територии и поземлени имоти по ал. 2 се разрешава след обществено обсъждане, проведено по реда на чл. 127, ал. 1, от общинския съвет с решение, прието с мнозинство две трети от общия брой на съветниците - в останалите случаи“. За да се допусне процедура по изменение на ПУП-ПУР е необходимо Общински съвет Бургас да вземе решение за промяна предназначението на УПИ I, отреден – „за озеленяване“, в кв.38, по плана на ПЗ„Север“, ПИ с идентификатор 07079.605.81 по КК на гр.Бургас.
За инвестиционното намерение са представени следните съгласувателни решения и становища: писмо изх.№08-00-283(2)/08.01.2015г. от Басейнова дирекция за управление на водите в Черноморски район – Варна, Решение №БС-64-ПР/02.09.2014г. и становище  №4752/2014г. на РИОСВ – Бургас, писмо изх.№08-00-762/16.02.14г. на Агенция„Пътна инфраструктура“ и становище Рег.№769000-4251/08.04.2015г. на ОД на МВР - Бургас – сектор „Пътна полиция“.
Поземлен имот с идентификатор 07079.605.81 по одобрена КК на гр. Бургас, съответстващ на УПИ I, отреден – „за озеленяване“, в кв.38, по плана на ПЗ „Север“, е собственост на Българската държава, съгласно Акт №5863/ 02.04.2012г. за частна държавна собственост. За да се реализира инвестиционното намерение на Община Бургас, в съответствие с изготвения инвестиционен проект е необходимо Общината да придобие правото на собственост върху имота.
Съгласно разпоредбата на чл.54 от Закона за държавната собственост – „Безвъзмездно прехвърляне на собственост върху имот - частна държавна собственост, се извършва с решение на Министерския съвет по предложение на министъра на регионалното развитие и благоустройството.“. За целта Общински съвет Бургас следва да вземе решение за придобиване правото на собственост върху УПИ I, отреден – „за озеленяване“, в кв.38, по плана на ПЗ„Север“, ПИ с идентификатор 07079.605.81 по КК на гр.Бургас.
Предвид изложеното и в съответствие с правомощията ми по чл.60, ал.1, във връзка с чл.33, ал.5 от Правилника за организацията и дейността на Общинския съвет и взаимодействието му с общинската администрация на Община Бургас предлагам Общински съвет Бургас на основание чл.21, ал.1, т.8 и т.11 от Закона за местното самоуправление и местната администрация, чл.54 от Закона за държавната собственост и чл.62а, ал.3, т.2 от ЗУТ предлагам Общински съвет Бургас да вземе следните: 
РЕШЕНИЯ:
1.  Общински съвет Бургас дава съгласие да се поиска от Министерския съвет на Република България, чрез Областен управител на Област Бургас, да  бъде предоставен безвъзмездно в собственост на Община Бургас,  поземлен имот с  идентификатор 07079.605.81 по одобрена КК на гр.Бургас, целият с площ 1552 кв.м., с начин на трайно ползване: незастроен имот за производствен, складов  обект, при съседи: 07079.605.80,  07079.605.82, 07079.605.314, съответстващ на УПИ I, отреден – „за озеленяване“, в кв.38 по плана на Промишлена зона „Север“,гр.Бургас, актуван с Акт №5863/ 02.04.2012г. за частна държавна собственост.
2.  Разрешава промяна на предназначението на част от УПИ I, отреден – „за озеленяване“, в кв.38, по плана на ПЗ„Север“, ПИ с  идентификатор 07079.605.81 по одобрена КК на гр.Бургас, за обекти на техническата инфраструктура и крайулично озеленяване, след придобиване правото на собственост от Община Бургас върху имота.
Приложение: Заповед №36/14.01.2005г. на Зам.Кмета на Община Бургас; Заповед №1090/27.06.2005г. на Зам.Кмета на Община Бургас; Заповед №1342/08.11.2005г. на Зам.Кмета на Община Бургас; Решение №8/15.12.2006г. на Общински съвет Бургас; служебно предложение за изменение на ПУП с извадка и регистър от КК; констативен протокол за реализирано озеленяване; протокол от обществено обсъждане с присъствен лист; писмо изх.№08-00-283(2)/08.01.2015г. от Басейнова дирекция за управление на водите в Черноморски район – Варна; Решение №БС-64-ПР/02.09.2014г. и становище  №4752/2014г. на РИОСВ – Бургас; писмо изх.№08-00-762/16.02.14г. на Агенция „Пътна инфраструктура“; становище Рег.№769000-4251/08.04.2015г. на ОД на МВР - Бургас – сектор „Пътна полиция“; скица №15-25862-21.01.2016г. на ПИ с идентификатор 07079.605.81 по одобрена КК на гр.Бургас, издадена от СГКК-Бургас; Акт №5863/02.04.2012г. за частна държавна собственост.
ДИМИТЪР НИКОЛОВ

Кмет на Община Бургас

Съгласували:
Златина Георгиева
Директор на дирекция ПНО

арх.Веселина Илиева
Главен архитект

Директор на Дирекция УТ
Стоян Арнаудов
Директор на дирекция УОС

Изготвил:

инж. М.Чаушева – Началник отдел ОС

арх.Димитър Алексиев – Началник отдел УП
